ढोरपाटन र ताराखोला खुला भलिबलको सेमीफाइनलमा
सातौं बागलुङ महोत्सवमा जारी खुला पुरुष भलिबल प्रतियोगितामा ताराखोला गाउँपालिका र ढोरपाटन नगरपालिका सेमीफाइनल प्रवेश गरेका छन् ।बुधवार भएको खेलमा ताराखोलाले निसीखोला गाउँपालिकालाई बेस्ट अफ ५ मा तीन खेल जितेर सेमीफाइनल प्रवेश गरेको हो ।
बागलुङ — सातौं बागलुङ महोत्सवमा जारी खुला पुरुष भलिबल प्रतियोगितामा ताराखोला गाउँपालिका र ढोरपाटन नगरपालिका सेमीफाइनल प्रवेश गरेका छन् ।बुधवार भएको खेलमा ताराखोलाले निसीखोला गाउँपालिकालाई बेस्ट अफ ५ मा तीन खेल जितेर सेमीफाइनल प्रवेश गरेको हो ।ताराखोलाको २७–२५, १९–२५,२५–२३ र २५–२१ को अंकले पराजित गरेको हो । बुधवारै भएको दोश्रो क्वाटर फाइनल खेलमा ढोरपाटन नगरपालिकाले बागलुङ नगरपालिकाको तित्याङ खेलकुद समितिलाई पराजित गर्‍यो । सेमीफाइनल प्रवेशकालागि ढोरपाटनले सोझो तीन सेटनै जितेको थियो । ढोरपाटनले २५–२०, २८–२६ र २५–२१ को अंक बटुल्यो ।त्यसअघि भएको खेलमा गलकोट नगरपालिकाले बरेङ गाउँपालिकालाइ जितेर सेमीफाइनल प्रवेश गरिसकेको छ । बिहीबार ताराखोला गाउँपालिका र होटल माउन्टेन भ्यू तथा ढोरपाटन नगरपालिका र गलकोट नगरपालिका बीच सेमीफाइनल हुने बागलुङ उद्योग बाणिज्य संघका भलिबल खेल संयोजक किसोर छन्त्यालले बताए । 